পবিত্র রোম সাম্রাজ্য
শেষ পুণ্য রোমান সম্রাট ছিলেন ফ্রান্সিস ২, যিনি ১৮০৬ সালে নেপোলীয় যুদ্ধের সময় সম্রাজ্যের বিলুপ্তি ঘোষণা করেন। এর আগে ১৫১২ সালে বর্তমান জার্মানির কোলোনে অনুষ্ঠিত একটি রাজকীয় ডায়েটে (অঞ্চলসমূহের প্রতিনিধিদের নিয়ে সভা) সম্রাজ্যের নাম পরিবর্তন করে রাখা হয়েছিল "জার্মান জাতিসমূহের পুণ্য রোমান সম্রাজ্য" (জার্মান: Heiliges Römisches Reich Deutscher Nation)।
নাসরি রাজবংশ
নাসরি রাজবংশ ( "banū Naṣr") ছিল স্পেনের শেষ মুসলিম রাজবংশ। এই রাজবংশ ১২৩৮ থেকে ১৪৯২ খ্রিষ্টাব্দ পর্যন্ত গ্রানাডা আমিরাত শাসন করেছিল। ১২১২ সালে লাস নাভাস দ্য টোলোসার যুদ্ধে আলমোহাদ খিলাফতের পরাজয়ের পর নাসরি রাজবংশ ক্ষমতায় আরোহণ করে। প্রতিষ্ঠার পর থেকে ২৩ জন আমির গ্রানাডা শাসন করেছেন। শেষ শাসক দ্বাদশ মুহাম্মদ খ্রিষ্টান স্প্যানিশ রাজ্য আরাগন ও কাস্টিলের কাছে আত্মসমর্পণ করেছিলেন। নাসরিদের শাসনামলে নির্মিত আলহাম্বরা প্রাসাদ এই সময়ের একটি গুরুত্বপূর্ণ নিদর্শন।নাসরি রাজবংশ পিতার দিক থেকে বনু খাজরাজ গোত্রের প্রধান ও এক সাহাবির বংশধর বলে দাবি করত।